Barnaheill – Save the Children vinna í rúmlega 120 löndum víða um heim við að hjálpa börnum að njóta réttinda sinna til verndar , heilbrigðisþjónustu , menntunar og til leikja á öruggum svæðum . Samkomulagið felur í sér að IKEA Foundation styður hjálparstarf samtakanna um allt að tvær milljónir evra innan 72 klukkustunda frá því að alvarlegar hamfarir hafa dunið yfir samfélögum þar sem meira en milljón börn verða fyrir áhrifum þeirra og eyðilegging hefur orðið á stóru svæði . Barnaheill – Save the Children munu nýta fjármagnið fljótt og vel til að hjálpa börnum og fjölskyldum þeirra að komast af og ná bata á næstu mánuðum þar á eftir . Læknar án landamæra munu að sama skapi njóta allt að þriggja milljón evru styrks eftir slíkar hamfarir til að hjálpa börnum og fjölskyldum þeirra að lifa af .